..............(sz.) napirend

**E L Ő T E R J E S Z T É S**

**a Képviselő-testület 2018. december 18-i rendes ülésére**

**Tárgy:** Az 59/2018.(III.22.) számú képviselő-testületi határozat visszavonása

**Készítette:**……………………………….. dr. Silye Tamás jogi osztály vezetője

**Egyeztetve:** …………………………….. Dankó Virág alpolgármester

**Látta**: …………………………….. dr.Szalai Tibor jegyző

 …………………………………… dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Magyar Kézilabda Szövetség „Rekortán pálya fejlesztési program” megnevezéssel kültéri kézilabdapályák építésére, a meglévő kézilabdapályák felújítására irányuló új, országos programot indított és hirdetett meg a sportszervezetek és az önkormányzatok számára.

A Magyar Kézilabda Szövetség tájékoztatását követően - mely szerint a Szabó Lőrinc Kéttannyelvű Általános Iskola és Gimnázium Fenyves utcai telephelye is bekerült a támogatotti körbe - a Képviselő-testület az 59/2018.(III.22.) határozatával úgy döntött, hogy a Budapest Főváros II. Kerületi Önkormányzat tulajdonában és a Közép-Budai Tankerületi Központ vagyonkezelésében álló Budapest II. kerület, belterület 11987/2 hrsz-ú, természetben Budapest, II. kerület Fenyves utca 1-3. szám alatti ingatlan tekintetében tulajdonosi hozzájárulását adja a Szabó Lőrinc Kéttannyelvű Általános Iskola és Gimnázium Fenyves utcai telephelyén „Rekortán pálya fejlesztési program” keretén belül kültéri kézilabdapálya megvalósításához.

A döntést követően a Magyar Kézilabda Szövetség a saját előminősítési rendszerébe felvett építőipari kivitelező bevonásával felmérte a kültéri kézilabda pályának helyt adó területet és megállapította, hogy az a pálya méretéből fakadóan nem alkalmas a beruházás megvalósításra, ezért másik helyszín fejlesztésbe történő bevonását követően, a Képviselő-testület a **178/2018.(VIII.23.) határozatával úgy döntött, hogy** egyetért a Hűvösvölgyi Nagyrét területén található rekreációs közösségi tér rehabilitációjával, támogatja a Pilisi Parkerdő Zrt részvételét a Magyar Kézilabda Szövetség *„Rekortán pálya fejlesztési program” megnevezéssel kültéri kézilabdapályák építésére, a meglévő kézilabdapályák felújítására irányuló országos programjában*, melyhez nettó 20 000 eFt támogatást biztosít a Pilisi Parkerdő Zrt. részére az Önkormányzat 2018. évi költségvetéséről szóló 5/2018. (II. 28.) önk. rendeletének 16. számú tábla II./b/5. „Fejlesztések” jogcím előirányzatból.

Fentiekből megállapítható, hogy az eredetileg tervezett helyszínen a beruházás nem valósítható meg, de helyett az új helyszínen, a Hűvösvölgyi Nagyréten már meg is kezdődött a beruházás, ezért az 59/2018. (III.22.) képviselő-testületi határozat visszavonása vált szükségessé.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a 178/2018.(VIII.23.) határozatára tekintettel - mely határozatban kinyilvánított azon szándékát, hogy a Hűvösvölgyi Nagyrét fejlesztésbe történő bevonásával részt kíván venni a *„Rekortán pálya fejlesztési program”* megnevezéssel kültéri kézilabdapályák építésére, a meglévő kézilabdapályák felújítására irányuló országos programban *-* az 59/2018.(III.22.) képviselő-testületi határozatát visszavonja.

A Képviselő-testület felkéri a polgármestert a szükséges intézkedések megtételére.

Felelős: polgármester

Határidő: azonnal

*A döntés meghozatalához egyszerű többségű szavazati arány szükséges.*

**B u d a p e s t, 2018. december 4.**

 **Dr. Láng Zsolt**

 **polgármester**